

**REPUBLIKA HRVATSKA**

**VARAŽDINSKA ŽUPANIJA**

**OPĆINA MALI BUKOVEC**

**Općinski načelnik**

KLASA: 990-05/22-01/01

URBROJ: 2186-20-02-22-2

Mali Bukovec, 5. srpnja 2022. godine

Na temelju stavka 2. članka 3. Odluke o određivanju poslova prijevoza pokojnika koji se financiraju iz proračuna Općine Mali Bukovec („Službeni vjesnik Varaždinske županije“ broj 26/19) i članka 48. Statuta Općine Mali Bukovec („Službeni vjesnik Varaždinske županije“ broj 28/21), načelnik Općine Mali Bukovec raspisuje

**JAVNI NATJEČAJ**

za povjeravanje obavljanja poslova prijevoza pokojnika koji se

financiraju iz proračuna Općine Mali Bukovec

**I. PREDMET JAVNOG NATJEČAJA**

Predmet Javnog natječaja je povjeravanje obavljanja poslova prijevoza pokojnika koji se financiraju iz proračuna Općine Mali Bukovec, a koji podrazumijevaju preuzimanje i prijevoz umrle osobe ili posmrtnih ostataka od mjesta smrti na području Općine Mali Bukovec do nadležne patologije ili sudske medicine, za koje nije moguće utvrditi uzrok smrti bez obdukcije.

**II. UVJETI I DOKAZI SPOSOBNOSTI**

Sastavni dio ponude je Ponudbeni obrazac – PRILOG 1.

Za utvrđivanje sposobnosti za obavljanje poslova prijevoza pokojnika Ponuditelj uz Ponudbeni obrazac dostavlja i sljedeću dokumentaciju:

* izvadak iz odgovarajućeg registra za obavljanje pogrebničke djelatnosti – Ponuditelj dokazuje da je upisan u odgovarajući registar za obavljanje pogrebničke djelatnosti (ne stariji od 30 dana);
* presliku rješenja o ispunjavanju uvjeta za obavljanje pogrebničke djelatnosti - Ponuditelj dokazuje da ispunjava uvjete za obavljanje pogrebničke djelatnosti,
* izjavu o ispunjavanju kadrovskih i tehničkih uvjeta kojom se dokazuje da je Ponuditelj kadrovski i tehnički ekipiran na način da pozive ovlaštenih osoba (policijskih ili pravosudnih tijela) može primati tijekom 24 sata svakog dana – PRILOG 2,
* presliku prometne dozvole pogrebnog vozila – kojom se dokazuje da ima na raspolaganju najmanje jedno pogrebno vozilo,
* potvrda Porezne uprave o stanju duga – kojom se dokazuje da je Ponuditelj nema nepodmirenih dospjelih poreznih obveza i obveza za mirovinsko i zdravstveno osiguranje (ne starija od 30 dana),
* Potvrda Općine Mali Bukovec – kojom ponuditelj dokazuje da nema nepodmirenih dospjelih dugovanja prema Općini Mali Bukovec (ne starija od 30 dana),
* Izjava pod materijalnom i kaznenom odgovornošću da vlasnik, odnosno odgovorna osoba Ponuditelja nije pravomoćno osuđena i da se protiv nje ne vodi kazneni postupak za gospodarska kaznena djela određena Kaznenim zakonom te da nije pravomoćno osuđena zbog kaznenog djela protiv života i tijela, odnosno povrede mira pokojnika i da pravomoćnom odlukom suda za prekršaje nije bila tijekom jedne godine dva puta kažnjena za prekršaj povezan s obavljanjem pogrebničke djelatnosti, sukladno odredbama Zakona o pogrebničkoj djelatnosti – PRILOG 3.

Odabrani Ponuditelj je prilikom sklapanja Ugovora o povjeravanju poslova prijevoza pokojnika kao jamstvo za uredno ispunjenje Ugovora dužan dostaviti bjanko zadužnicu na iznos do 5.000,00 kn. Neiskorištena bjanko zadužnica se Ponuditelju vraća u roku 30 dana od dana isteka, odnosno raskida Ugovora.

**III. PODNOŠENJE PONUDA**

Ponuda se dostavlja u pisanom obliku u zatvorenoj omotnici s nazivom i adresom ponuditelja te naznakom

„NE OTVARAJ – NATJEČAJ ZA OBAVLJANJE POSLOVA PRIJEVOZA POKOJNIKA KOJI SE FINANCIRAJU IZ PRORAČUNA OPĆINE MALI BUKOVEC“

te ostalim podacima sukladno natječaju, preporučenom poštom na adresu: Općina Mali Bukovec, Ulica Mihovila Pavleka Miškine 14, 42231 Mali Bukovec ili osobno u pisarnici Općine Mali Bukovec od ponedjeljka do petka od 8,00 do 14,00 sati.

Rok za dostavu ponuda, neovisno o načinu dostave je 15.07.2022. godine (petak) do 10,00 sati.

Ponuda koje nije podnijeta u roku neće se razmatrati.

Ponuda koja ne sadrži isprave navedene u točki II. ovog Javnog natječaja smatrati će se nepotpunom i neće se razmatrati.

Ponuda koja sadržava nepotpisane i neispunjenje obrasce neće se razmatrati.

Sastavni dio ponude su Ponudbeni obrazac (prilog 1), Izjava o ispunjavanju kadrovskih i tehničkih uvjeta (prilog 2) i Izjava o nekažnjavanju (prilog 3) koji se mogu preuzeti na Internet stranici Općine Mali Bukovec [www.mali-bukovec.hr](http://www.mali-bukovec.hr) ili osobno u pisarnici Općine Mali Bukovec.

**IV. KRITERIJ ZA ODABIR NAJPOVOLJNIJE PONUDE**

Najpovoljnijim ponuditeljem smatrati će se ponuditelj koji uz ispunjenje svih propisanih uvjeta i dostavu cjelokupne tražene dokumentacije, ponudi i ukupno najnižu cijenu.

**V. MJESTO I VRIJEME OTVARANJA PONUDE**

Otvaranje ponuda obaviti će se dana 15.07.2022. godine (petak) u 10,00 sati u prostorijama Općine Mali Bukovec.

Odluku o izboru najpovoljnije ponude donosi načelnik Općine Mali Bukovec. Protiv Odluke ne može se izjaviti žalba, ali se može pokrenuti upravni spor. Odluka o odabiru dostaviti će se svim ponuditeljima.

Na temelju Odluke o izboru s odabranim ponuditeljem sklopiti će se Ugovor o povjeravanju poslova prijevoza pokojnika na vrijeme od četiri godine.

**VI. OSTALI PODACI**

Svi ostali podaci mogu se dobiti na kontakt telefon: 042/843-401, mail: juo@mali-bukovec.hr.

Općina Mali Bukovec zadržava pravo ne prihvaćanja niti jedne ponude po raspisanom Javnom natječaju i pri tome ne snosi nikakvu odgovornost prema ponuditeljima.

Općinski načelnik

Darko Marković, mag.ing.el.